**Praktisk information og lille skrivevejledning til Peripetianmeldelse**

**Skrifttype og specialtegn**

* Skriv anmeldelsen i Word-format og Times New Roman 12 p. – og kun den
* Lav ingen layout, ingen indryk og kun ét linjeskift mellem afsnit
* Brug mellemrubrikker i **fed** undervejs i teksten og brug gerne en del afsnit, så helhedsindtrykket ikke er for kompakt.
* Husk en overskrift på anmeldelsen.
* *Kursiv* anvendes ved forestillingstitler, bogtitler mv.
* Normalt citationstegn ” ...” anvendes omkring citater – ellers ikke
* Enkelt citationstegn ’...’ anvendes ved sproglige forbehold, eufemismer og lignende: Petersens ’mesterværk’, ’bonus-forældre’ osv.

**Manuskriptformat**

* Øverst: Forestillingens titel + instruktør/koreograf/komponist/dramatiker
* Næste linje: dit navn
* Derefter: Overskrift for anmeldelsen og evt. sammenfattende eller indledende underrubrik
* Dernæst: brødteksten inddelt i mellemrubrikker
* Nederst: data for forestillingen: Spillested, kunstnerisk hold, evt. andre relevante involverede.
* Til sidst CV: En kort præsentation af dig selv, ca. 1 linje skrives for sig selv

**Længde: max 10.000 tegn inkl. mellemrum.**

**Præmis for anmeldelsen**:

Vi ønsker at give plads til en grundigt argumenteret *analyse* og perspektivering af forestillingen i relation til tidens øvrige teaterudtryk og/eller samfundstendenser. Anmeldelsen må meget gerne rumme anskueliggørende beskrivelse af forestillingen, og den må også meget gerne have så meget kant, at den kan lægge op til debat.

**Aflevering**

Vi læser korrektur på alle anmeldelser og kommer eventuelt med kommentarer eller ændringsforslag, inden den bliver lagt ud på Peripetis hjemmeside. Du bedes selv vælge billeder fra det pågældende teaters hjemmeside og angive placering i teksten, men fremsende billederne separat vedhæftet. Billedtekst skrives i *kursiv* 9p Times New Roman. Du kan eventuelt lægge links til YouTube ved anmeldelsen.

**Billet-reservering:** Du skal selv sende en mail til teatret og angive dato på den forestilling, du vil anmelde og at du anmelder for Peripeti. Presseafdelingen er informeret på forhånd om Peripetis anmeldelser, så det skulle være uden problemer. Hvis der opstår problemer, så send os endelig en mail, så vi kan hjælpe. Hvis du skulle blive forhindret i at anmelde forestillingen, skal anmelderredaktionen have besked senest en uge før premieren. TAK!

*Med venlig hilsen Redaktionen: Janicke Branth, Josefine Brink Siem, Susanne Hjelm Pedersen og Betina Rex*